บาทเปิด 30.07 บาทต่อดอลลาร์ คาดแกว่งแคบ
เงินบาทเปิดตลาด 30.07 บาทต่อดอลลาร์ คาดแกว่งแคบ ธุรกรรมเบาบางสิ้นปี มองกรอบ 30.00-30.15 บาทต่อดอลลาร์
28 ธ.ค. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดดตลาดเช้านี้อยู่ที่ระดับ 30.07 บาท/ดอลลาร์ ทรงตัวจากเย็นวันศุกร์ที่ปิดตลาดที่ระดับ 30.08 บาท/ดอลลาร์
วันนี้คาดว่าเงินบาทจะเคลื่อนไหวในกรอบแคบ เนื่องจากเป็นช่วงใกล้สิ้นปี ปริมาณธุรกรรมต่างๆ จะเริ่มเบาบางลง เว้นแต่หากมีวอลุ่มใหญ่ๆ เข้ามาก็อาจจะส่งผลให้เงินบาทแกว่งในกรอบกว้างได้ อย่างไรก็ดี ปัจจัยที่ตลาดยังคงให้ความสำคัญ คือ สถานการณ์การระบาดของไวรัสโควิดทั้งในประเทศและต่างประเทศ
"วันนี้บาทน่าจะแกว่งในกรอบแคบๆ เพราะเป็นช่วงใกล้สิ้นปี ธุรกรรมก็จะเบาบาง เว้นแต่ถ้ามีวอลุ่มใหญ่ๆ เข้ามา บาทอาจจะแกว่งในกรอบกว้างได้"
นักบริหารเงินระบุ นักบริหารเงิน คาดว่า วันนี้เงินบาทจะเคลื่อนไหวในกรอบ 30.00-30.15 บาท/ดอลลาร์